
Aseiniad ECAD6008: Rhan 1
	Templed Profiad Proffesiynol 1:
	

	Safon Addysgeg
	Asesu ar gyfer dysgu

	Beth wnaethoch chi a pham?

	Yn ystod fy amser ym mlwyddyn 6, ym mloc 1 o fy mhrofiad, dreialais amrywiaeth o strategaethau asesu ar gyfer dysgu. Mi oedd defnyddio amrywiaeth o strategaethau yn fy helpu i adnabod y camau nesaf yn y dysgu ac roeddwn yn medru asesu dealltwriaeth y disgyblion trwy wneud hyn. Mi oedd hwn yn help mawr o fewn wersi mwy ymarferol gan nad oeddwn yn marcio gwaith ysgrifenedig y disgyblion er mwyn asesu dealltwriaeth.

 Yn ystod fy ngwersi ymarfer corff (dilyniant o wersi hoci) mi oeddwn yn defnyddio dull syml o fodiau fyny/lawr i asesu hyder y disgyblion o fewn sgil penodol. Cefais adborth i ofyn i’r disgyblion i gau llygaid wrth wneud hyn. Wrth wneud hyn, mi oedd hi’n weladwy bod y disgyblion yn fwy parod i ymateb yn onest, gan nad oedd eu cyfoedion yn medru gweld os nad oeddent yn hyderus. Ar ddiwedd un o’r sesiynau, fe wnaeth canran mawr o’r disgyblion ymateb gan ddefnyddio bodiau lawr. Y sesiwn nesaf felly, fel canlyniad o hwn, fe wnaethon ailymweld a’r sgil yn lle symud ymlaen i sgil newydd gan fod y dull bodiau wedi dangos bod angen mwy o ymarfer ar y disgyblion i fagu hyder. 

  Yn ystod fy ngwersi ar lawr yr ystafell dosbarth, mi oeddwn yn defnyddio cwestiynu yn gyson. Derbyniais adborth da wrth fy mentor dosbarth fy mod yn cwestiynu yn effeithiol ac yn herio barn y disgyblion wrth wneud hyn. Mi oedd hwn yn bwysig wrth weithio gyda disgyblion blwyddyn 6 i sicrhau fy mod yn eu herio ym mhellach ac yn eu herio i feddwl mewn ffyrdd gwahanol. Mae cwestiynu hefyd yn ffordd da o asesu dealltwriaeth y disgyblion yn y fan ar lle. 

Yn olaf, rhannais Feini Prawf Llwyddiant gyda’r disgyblion wrth wneud gwaith ysgrifenedig/mathemateg. Yn lle rhannu ar lafar, mi oeddwn yn rhannu Meinir Prawf Llwyddiant mewn tabl ysgrifenedig fel bod y disgyblion yn deall yn union beth roedd angen gwneud yn ystod y gwersi ac yn medru cyfeirio atynt trwy gydol y wers. Sylweddolaf fod y disgyblion yn gweithio yn fwy annibynnol gan eu bod yn medru dilyn y camau ac yn cyfeirio atyn nhw os nad oedden yn siŵr o’r cam nesaf yn lle gorfod ofyn.   


	Beth rydych chi wedi’i ddysgu?

	
Trwy ddefnyddio strategaethau gwahanol o asesu ar gyfer dysgu, sylweddolaf eu bod yn hanfodol defnyddio mewn gwersi er mwyn adnabod y camau nesaf yn y dysgu ac addysgu. Mae hefyd yn hanfodol er mwyn asesu dealltwriaeth y disgyblion ar yr unman, yn lle aros tan fy mod yn marcio a chofnodi yn hwyrach yn y diwrnod/wythnos. Gan nad oes cyfle i farcio yn ystod pob gwers e.e. sesiynau trafod/ymarfer corff, mae’n bwysig bod gen i ffyrdd gwahanol o asesu dealltwriaeth y disgyblion mewn ffordd briodol. Rwyf nawr yn deall pa fath o strategaethau sydd yn ddefnyddiol ac yn briodol ar gyfer ystod o sesiynau/gwersi gwahanol.  



	Beth nesaf?

	
Ar ôl Nadolig, mi fyddaf yn dysgu ym mlwyddyn 2. Byddaf yn sicrhau fy mod yn defnyddio ac yn dreialu strategaethau gwahanol gan nad wyf yn credu bydd y strategaethau hyn yn adlewyrchu'r un llwyddiant yn y cyfnod sylfaen. Rwyf yn ymwybodol bod gan y dosbarth strategaeth hunan asesu mewn lle ar gyfer gwaith yn y llyfr, sef goleuadau traffig, felly byddaf yn sicrhau fy mod yn defnyddio hwn. Hoffwn hefyd dreialu mwy o strategaethau ymarferol gyda disgyblion fel eu bod yn deall ac yn medru defnyddio hunan asesu wrth baratoi i symud ymlaen i gyfnod allweddol 2. 




	[bookmark: tblHere]Templed Profiad Proffesiynol 2:
	

	Safon Addysgeg
	Profiadau dysgu cyfunol


	Beth wnaethoch chi a pham?

	
Yn ystod ein sesiynau iaith, mi oeddwn yn ffocysu ar ysgrifennu a pherfformio sgript. Mi oedd y disgyblion yn weithio mewn grwpiau, dros bythefnos, i ddadansoddi nodweddion sgript, draftio ac ail ddraftio sgript ac wedyn ymarfer, performio a recordio sgript. 
Mi oedd y sgript wedi eu ysgrifennu, gan ffocysu ar bennod 10 o’n nofel dosbarth – Y Crwt yn y Cefn. Ym mhennod 10, roedd y disgyblion yn y stori yn ymladd ar y iard. Mi oedd y darn yma o’r stori yn gyffrous I’r disgyblion ac roedd y disgyblion yn gallu ymateb I’r sefyllfa gan bod y cymeriadau o amgylch yr un oed. 
Yn ystod y sesiynau cyntaf o’r ymarferion, mi oedd y disgyblion yn ymarfer mewn ardaloedd wahanol y dosbarth ac mi oedd hi’n weladwy bod diffyg canolbwyntio gan rai o’r disgyblion. Roedd y disyblion yn ffocysu ar beth roedd y grwpiau eraill yn gwneud ac roedd rhai bach yn swil wrth sylweddoli bod disgyblion eraill yn medru gwylio, hyd yn oed os nad oedd unrhywun yn edrych arnyn nhw. Penderfynais eu bod yn syniad i gymryd grwp ar y tro tu fas o’r ystafell dosbarth er mwyn ymarfer ac yn wir fe wnaeth y perfformiadau wella yn gloi iawn. Wrth wneud hwn doedd dim gwrthdyniadau ac roedd y disgyblion yn magu hyder ar gyfer y perfformiad o flaen y dosbarth ac ar gamera. Hefyd, gan fod y sefyllfa yn y llyfr wedi eu sefydlu ar yr iard, mi oedd y disgyblion yn teimlo eu bod hi’n fwy realistig i recordio a pherfformio mas tu fas ar yr iard. 


	Beth rydych chi wedi’i ddysgu?

	
Dysgais eu bod hi weithiau yn syniad i gymryd disgyblion tu fas I’r ystafell dosbarth er mwyn addasu ffocws y disgyblion. Mi oedd hi’n weladwy bod ffocws y disgyblion wedi newid ac roedden nhw wedi magu hyder wrth weithio mewn ardal fwy tawel ble nad oedd pawb yn gallu eu gweld nhw. Roedd y rhai fwy swil yn mwy barod i gyfranu at drafodaethau i gynnig syniadau ac roedden nhw’n fwy parod i actio a dreial pethau wahnaol wrth berfformio. 
Sylweddolaf fy mod i fel athro yn medru rhoi mwy o fewnbwn wrth weithio gyda grwpiau llai. Pe bawn I’n ceisio fynd o amgylch y dosbarth i roi adborth i bob grwp, byddwn yn gweld llai o’r ymarfer a fel canlyniad felly methu rhoi yr un fath o gymorth neu adborth a baswn i pan oeddwn yn gweithio gyda grwpiau tu fas. 


	Beth nesaf?

	
Pan fyddaf yn newid i’r cyfnod sylfaen, tybiaf bydd mwy o gyfleoedd i addysgu tu fas felly hoffwn arbrofi mwy. Hoffwn dreialu mynd tu fas gyda grwpiau i weld os ydy ffocws y disgyblion yn gwella a hefyd wrth ddefnyddio’r ardaloedd tu allan i addysgu mewn ffyrdd defnyddiol. Mae ardal garddio yn yr ysgol hoffwn eu defnyddio ond hefyd bydd cyfleoedd i ddefnyddio’r iard i wneud gwersi ymarferol gan ddefnyddio sialc a deunyddiau naturiol. 





	Templed Profiad Proffesiynol 3
	

	Safon Addysgeg
	Cyd-destunau dilys bywyd go iawn


	Beth wnaethoch chi a pham?

	
Dros y pum wythnos mi oeddwn yn dysgu blwyddyn 6, mi oeddwn yn cynllunio dilyniant o wersi hoci ar gyfer sesiynau ymarfer corff. Dros yr wythnosau, mi oedd y disgyblion yn dysgu ac yn ymarfer sgiliau newydd ac erbyn y pumed wythnos, mi oeddwn yn barod i chwarae gem go iawn. Mi oedd y gwersi ymarfer corff yn cynnwys dau ddosbarth blwyddyn 6, felly mi oedd y nifer yn ddigon mawr i chwarae gem go iawn gyda 11 o chwaraewyr ar bob ochr, fel bydden mewn gem hoci pe bai yn chwarae i dîm tu fas i’r ysgol. Fe wnaethon ni cynnal twrnamaint hoci ble roedd 5 tîm, fe wnaeth y disgyblion chwarae gemau byr yn erbyn ei gilydd ac yn medru gwylio pan nad oeddent yn chwarae. Mi oedd yn brynhawn hyfryd ac roedd y disgyblion yn gweithio’n dda mewn tîm ac yn medru rhoi’r sgiliau y datblygwyd dros yr wythnos mewn i arfer mewn gem go iawn. Roedd y disgyblion yn gweld effaith y sesiynau diwethaf a phwysigrwydd ymarfer sgiliau er mwyn gwella a gallu chwarae mewn gem go iawn. Mi oedden nhw hefyd yn medru adnabod a thrafod pwysigrwydd ymarfer corff a chwaraeon i fod yn unigolion iach, hyderus. 


	Beth rydych chi wedi’i ddysgu?

	
Wrth i’r sesiynau symud yn eu blaen, sylweddolais bwysigrwydd cynllunio sesiynau hwylus i’r disgyblion ar gyfer gwersi ymarfer corff. Mae ymarfer corff yn rhan hanfodol o fywyd ac os nad ydy’r disgyblion yn mwynhau ac yn gweld fel mwy o dasg na sesiwn hwylus, na fydd y disgyblion yn barod i ymroi yn llwyr nac eisiau ymgymryd mewn sesiynau ymarfer corff tu fas i’r ysgol. Wrth gynnal y twrnamaint, sylweddolaf fod pob un plentyn yn barod i gymryd rhan ac yn defnyddio eu sgiliau mewn ffordd effeithiol.


	Beth nesaf?

	
Wrth symud i’r cyfnod sylfaen, sylweddolaf eu bod hi’n bwysig i ddefnyddio cyd destunau dilys bywyd go iawn mewn ffordd hwylus fel nad ydy’r disgyblion yn eu gweld fel tasg ond dysgu trwy chwarae. Yn ystod yr wythnos gyntaf, mi fyddaf yn cynllunio sesiynau arian gyda disgyblion blwyddyn 2 felly rwyf yn bwriadu cynllunio gwers chwarae rôl wrth ddefnyddio siop/til, fel bod y disgyblion yn deall sut i ddefnyddio arian mewn cyd-destun ac yn dysgu trwy chwarae. 




	Templed Profiad Proffesiynol 4
	

	Safon Addysgeg
	Themâu traws-gwricwlaidd


	Beth wnaethoch chi a pham?

	
Ein thema yn ystod bloc 1, pap 1 yn nosbarth blwyddyn 6 oedd hawliau. Fy nghyfrifoldeb i yn ein sesiynau themâu, oedd cynllunio dilyniant o wersi ar hawliau. Edrychon ar beth yw hawliau a’u pwysigrwydd cyn symud ymlaen i ystod o wersi yn edrych ar hawliau penodol ac yn eu cymharu o amgylch y byd.

Ar gyfer wers dyniaethau, ar ôl cymharu addysgu o amgylch y byd a sylweddoli'r gwahaniaethau, edrychon yn fwy agored ar gyfleoedd a’u cymharu yn De America ac Africa. Yn ystod y wers, mi oedd y disgyblion yn gweithio mewn grwpiau i ymchwilio mewn i destun penodol, gan gynnwys dŵr, addysg, ieithoedd, dillad a chwaraeon. O fewn eu grwpiau, mi oedd y disgyblion yn defnyddio gliniaduron i ymchwilio gwybodaeth ac yna yn gorfod eu cofnodi ar daflen, cyn adrodd a rhannu eu gwybodaeth gyda’r grwpiau eraill. Mi oedd y dasg yn llwyddiannus iawn gyda’r disgyblion yn datblygu eu sgiliau darllen, ymchwil, llafar, gwrando ac ysgrifenedig dros gyfnod y dasg.

Nid oedd y disgyblion yn gweld eu bod yn defnyddio’r holl sgiliau gan eu bod yn ffocysu ar weithio fel rhan o grŵp ac yn edrych ymlaen at adrodd nôl i’r grwpiau eraill. 

Cynlluniais y das gyn y ffordd hon yn y gobaith bydd y disgyblion yn arwain y dysgu ac yn gweithio yn fwy annibynnol yn lle fy mod yn bwydo’r wybodaeth. Roeddwn yn mynd o amgylch y disgyblion yn sicrhau eu bod ar y trywydd cywir ac yn cyflwyno unrhyw gwestiynau fydd o ddefnydd os oeddent angen cymorth.  



	Beth rydych chi wedi’i ddysgu?

	
Sylweddolaf fod gwersi trawsgwricwlaidd yn bwrw cymaint o sgiliau o fewn y fframwaith tra bod yn ffocysu ar faes dysgu gwahanol. Nad oes rhaid i’r wers fod yn un fathemateg neu iaith er mwyn datblygu sgiliau rhifedd a llythrennedd. Mae’n bwysig bod y sgiliau yma yn cael eu datblygwyd yn y gwersi eraill fel rhan o’r meysydd dysgu a phrofiad yn enwedig gan fod y sgiliau sylfaenol yma wedi cael eu heffeithio yn ystod y pandemig ac nad yw’r disgyblion mor hyderus â beth allan nhw fod. 

Gwelaf hefyd yn ystod y sesiynau yn defnyddio’r gliniaduron i wneud ymchwil, bod y disgyblion yn dod yn fwy ac yn fwy hyderus ac mae hwn yn rhywbeth pwysig iawn gan fod technoleg yn rhan hanfodol o’n bywydau dyddiau hyn. Mi oedd yn hefyd helpu’r disgyblion i weithio’n fwy annibynnol ac i gwblhau tasg mewn ffordd eu hun wrth ddilyn syniadau eu hun yn lle fy syniadau i. 


	Beth nesaf?

	
Yn ystod fy amser yn y cyfnod sylfaen, hoffwn dreial cynllunio mwy o wersi trawsgwricwlaidd er fy mod yn deall na fydd hwn mor hawdd i wneud. Ym mlwyddyn 6 roedd y disgyblion wedi arfer a defnyddio’r gliniaduron ac felly mi oedd yn haws. Yn y cyfnod sylfaen, hoffwn dreial dod a sgiliau rhifedd a llythrennedd mewn i wersi thema/ymarfer corff a datblygu fy ngwybodaeth o ddeunyddiau digidol sydd yn cael eu defnyddio yn y cyfnod sylfaen e.e. rhaglenni sydd ar gael ar raglen HWB.





Nifer y geiriau: Tua 2,000







Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi un o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.


Cyflwyniad 
Yn rhan 2 o’r aseiniad hon, mi fyddaf yn adfyfyrio’n feirniadol ar gyfer fy natblygiad proffesiynol er mwyn adnabod y camau nesaf i wella fy ymarfer ar lawr yr ystafell dosbarth. Byddaf yn ffocysu ar dempled profiad proffesiynol 4 sef ‘themâu trawsgwricwlaidd’. Byddaf yn archwilio er mwyn fy nghefnogi i ddatblygu’r safon hon pan fyddaf yn addysgu yn y cyfnod sylfaen. Cysylltwyd y safon hon o dan un o’r safonau proffesiynol y dyfeisiwyd gan Lywodraeth Cymru (2019), hynny yw Addysgeg: Hyrwyddo Addysgu: Themâu Trawsgwricwlaidd. Disgrifiwyd (Llywodraeth Cymru, 2019, T.34) y safon fel y canlynol: 
“Mae’r athro’n gwybod am yr egwyddorion sydd ynghlwm wrth ddylunio’r cwricwlwm ac arloesi, ac mae’n eu deall ac yn ymwneud â nhw. Mae hefyd yn datblygu themâu trawsgwricwlaidd sy’n berthnasol i feysydd dysgu ac mae’n gallu cyfiawnhau ei benderfyniadau.”
Penderfynaf ffocysu ar y safon hon gan deimlaf fy mod wedi cael digon o gyfleoedd yn ystod fy mhrofiad yng nghyfnod allweddol dau i’w ddechrau datblygu gan eu gosod fel un o fy nhargedau wythnosol. Ym mlwyddyn 6, mi oedd y disgyblion yn hen gyfarwydd gyda rhifedd, llythrennedd a chymhwysedd digidol yn cael eu cyflwyno mewn gwersi o bob maes dysgu a hoffwn ystyried sut y byddai cynllunio’n drawsgwricwlaidd yn edrych mewn dosbarth cyfnod sylfaen. Mi fydd adran nesaf yr aseiniad yn ffocysu ar y llenyddiaeth o amgylch themâu trawsgwricwlaidd a chynllunio ar eu cyfer. Gobeithiaf mi fydd yr hyn a ddarllenwyd yn cynnal prif syniadau ymchwil o amgylch y maes ac yn fy ngalluogi i ddeall y prif syniadau a manteision o ran cynllunio’n drawsgwricwlaidd ac yn ychwanegol yr anfanteision i ystyried wrth gynllunio. Gobeithiaf mi fydd y llenyddiaeth yn fy helpu i gasglu syniadau i dreialu ar lawr yr ystafell dosbarth ac i adnabod y camau nesaf er mwyn datblygu fel darpar athrawes o fewn y safon hon. 



Adolygiad Llenyddiaeth 
Mi fydd rhan yma’r aseiniad yn ffocysu ar brif bwyntiau, manteision ac anfanteision o gwmpas cynllunio yn drawsgwricwlaidd. Mi fydd yr ysgrifennydd yn adfyfyrio yn feirniadol gan ystyried oed y llenyddiaeth a’r prif bwyntiau maent yn eu codi. Trwy adfyfyrio’n feirniadol ar yr hyn darllenwyd, mi fydd yr ysgrifennydd yn adnabod y camau nesaf yn ei haddysgu er mwyn datblygu yn broffesiynol o fewn y safon hon. 

Yn ôl Barnes 2015, t. 62) “Cross-curricular learning occurs when the skills, knowledge and attitudes of a number of different disciplines are applied to a single theme, problem, idea or experience.” Wrth esbonio’n fwy, eglurwyd taw’r cwricwlwm yw ffocws ein dysgu a chynllunio ond wrth ystyried agweddau trawsgwricwlaidd, mae rhaid meddwl am ein pedagogaidd. Ychwanegwyd ein bod yn medru cynnal diddordeb a chodi safonau’r disgyblion gan ddefnyddio methodoleg drawsgwricwlaidd. Ystyriwyd hwn fel ‘arfer da’. Serch hynny, dadlwyd bod athrawon mewn peryg o ‘arfer ddrwg’ wrth gynllunio’n drawsgwricwlaidd os ydy’r wers yn cael eu cymhlethu ac nad yw’r ffocws yn glir. 

Nodwyd Rose (2009) ac Alexander (2009) dyle fod ysgolion yn cael eu herio a’u hannog i ddefnyddio methodoleg ac agweddau trawsgwricwlaidd yn fwy. Mae adroddiad Rose (2009) yn awgrymu ac annog y tyle methodoleg drawsgwricwlaidd cael eu defnyddio yn fwy er mwyn ystyried ein gwersi o dan feysydd dysgu yn lle pynciau penodol ac ar wahân. Er bod yr adroddiad yn cael eu hystyried fel syniadau o oed, fe gytunwyd hwn gan adroddiad Donaldson a’r cwricwlwm newydd. Yn ôl casgliad Donaldson (2015), awgrymodd disgyblion a phobl ifanc bod y cwricwlwm wedi eu hoedi, yn enwedig wrth ystyried y datblygiad technoleg a sgiliau digidol sydd angen yn yr unfed ganrif ar hugain. Fe gytunwyd felly dyle rhifedd, llythrennedd a chymhwysedd digidol cymryd cyfrifoldeb yn y cwricwlwm newydd i Gymru o dan gyfrifoldeb yr athrawon. Meddai (Donaldson, 2015, T.6 ) “Being fully involved in modern society and the workplace already demands increasingly high levels of digital skill and that will only continue in the future.” Fe fydd y cwricwlwm newydd hefyd yn gweld y chwe maes dysgu a phrofiad yn cael eu penodi’n bendant, gan gynnwys meysydd fel mathemateg a rhifedd a’r dyniaethau yn cael eu trin yr un mor bwysig â’r llall. Cytunwyd hwn felly gyda meddyliau a syniadau Rose (2009) uchod.  

Yn ôl Barnes (2018) dros yr ugeinfed ar unfed ganrif ar hugain, mae addysgwyr a mudiad wedi dangos pwysigrwydd o ddatblygu disgyblion sydd yn ymddangos ystod o feddyliau. Mae’n awgrymu hynny yw dibenion addysg. Ychwanegwyd eu bod Robinson, ers 2000, wedi hyrwyddo dull integredig a chreadigol tuag at y cwricwlwm mewn ysgolion. Fe leolwyd prosiect mewn ysgolion yn Lloegr er mwyn ddod o hyd i ddulliau creadigol a hybu ymarfer da mewn ysgolion cynradd ac uwchradd ar draws y wlad. Mae hwn yn cefnogi syniadau Sternburg (1997). Ar ôl profiadau negyddol o arholiadau yn ei addysg, cynlluniodd Robert Sternburg ‘the triarchic theory’ (1997). Roedd y triarchic theory (1997) yn bosau tri math o ddeallusrwydd sef; creadigol, ymarferol a dadansoddol. Awgrymir bod yna ffyrdd gwahanol o ddysgu a ffyrdd gwahanol o wybod. Wrth ychwanegu cof a deallusrwydd cyffredinol a’r triarchic theory, awgrymir bod yna ffyrdd gwahanol o ddysgu a ffyrdd gwahanol o wybod. Wrth ystyried hyn felly, ychwanegwyd bod angen i’r cwricwlwm cynnig ffyrdd ymarferol, creadigol a dadansoddol o ddysgu. Yn ei waith mwyaf diweddar ar greadigrwydd, fe nodwyd naw ffordd wahanol o fod yn greadigol (Stenberg and Kaufman, 2010). Er bod syniadau Sternburg (1997) wedi eu dyddio, cytunwyd gan waith mwy diweddar yn 2015 gan Johnston a Barnes. Awgrymir Johnston (2015) bod pwysigrwydd dysgu ac addysgu creadigol erbyn nawr yn cael eu cydnabod yn dda. Yn ôl (Johnston, 2015, T. 64) “Creative intregrated work is likely to be planned by teachers who are creative risk takers and will not just follow imposed pedagogical approaches, and who are knowledgeable about the subjects and pedagogical approaches.” Mae Barnes (2015) yn credu’n gryf bod creadigrwydd ac addysgu trawsgwriclaidd yn gweithio’n effeithiol gyda’i gilydd ac yn awgrymu bod miloedd o athrawon dros y blynyddoedd yn medru adnabod hon. 

Dadlir Price a Woodhouse (2015) bod angen gwybodaeth arbennig ar athrawon er mwyn dysgu’n trawsgwriclaidd mewn modd priodol ac effeithiol. Awgrymir tyle athrawon defnyddio cryfderau ei gilydd er mwyn cynllunio’n trawsgwriclaidd er mwyn dyfnhau profiadau dysgu’r disgyblion gan ddefnyddio gwybodaeth bynciol arbenigedd. Ychwanegwyd bod pob pwnc yn cael eu gwerthfawrogi mewn ffyrdd gwahanol yn dibynnu ar arbenigedd a diddordebau athrawon gwahanol sydd yn cael eu heffaith ar y dysgu. Awgrymir felly bod angen ystyried os ydy hi’n well bod athrawon yn cyd-gynllunio er mwyn defnyddio eu harbenigwyr yn effeithiol ac i sicrhau dealltwriaeth a chysondeb o ran dysgu’r disgyblion o fewn pob maes. Dadlir Savage (2011) bod angen i athrawon bod yn ofalus wrth ddysgu’n trawsgwriclaidd i ddefnyddio pedagogaidd sydd yn briodol ar gyfer y maes maent yn addysgu ond hefyd i ddangos sensitifrwydd a disgyblaeth tuag at y pwnc o dan sylw. Dadlir hyn oherwydd bod gan bob maes set o set o werthoedd, athroniaethau ac addysgeg sydd yn unigryw iddynt. Maent yn awgrymu er mwyn i’r addysgu bod o werth ac a dyfnder i sicrhau cynnydd disgyblion o fewn y maes, mae rhaid sicrhau bod y set o werthoedd, athroniaethau ac addysgeg yn cael eu cynnal mewn modd priodol ac effeithiol. Awgrymir os nad yw athrawon yn barod i ddarllen ac ymchwilio tu fas i’w adrannau pwnc er mwyn sichrau dealltwriaeth i allu dysgu’r pwnc yn llawn heb roi gwybodaeth ffug neu fawr ddim i’r disgyblion. Cytunwyd hwn hefyd gan Kerry (2009) sydd hefyd yn son am y ffaith bod angen i’r athrawon sicrhau lefel o ddealltwriaeth wrth gynllunio yn trawsgwriclaidd. Atodwyd bod dysgu’r disgyblion ond yn fuddiol os ydy gwybodaeth yr athro yn ddwfn ac yn darparu cyfleoedd sydd yn heriol ac yn berthnasol. 

Wrth ffocysu ar y cyfnod sylfaen (Cyfnod allweddol 1 fel y galwyd yn y llenyddiaeth), nodwyd Kerry (2009) bod amrywiaeth o fanteision i’w hystyried. Mae’n awgrymu ein bod yn gallu sicrhau diddordeb disgyblion yn eu dysgu os ydy’r cynllunio’n addas, perthnasol ac os ydy’r disgyblion yn medru gweld y cysylltiad rhwng eu meusydd dysgu. Mae athrawon hefyd yn medru sicrhau eu bod yn taro amcanion o fwy nag un maes dysgu o fewn un wers e.e. mewn gwers coginio, bydd disgyblion yn datblygu sgiliau rhifedd, llythrennedd a thechnoleg. Er bod gwersi yn medru cael eu cymhlethu gan gynllunio ar gyfer mwy nag un maes dysgu, awgrymir Kerry (2009) os ydy athrawon yn cynllunio yn bwrpasol, mae’n bosib cynllunio gan nodi un nod gwers ar draws mwy nag un maes. Serch hynny, awgrymir eu bod yn bosib bod athrawon yn treulio gormod o amser yn cynllunio’n trawsgwriclaidd yn wastraff gan mae’n bosib ni fydd y wers yn atgyfnerthu’r nod. Os nad yw’r wers yn herio’r disgyblion gan gwestiynu, sydd yn ganlyniad o wybodaeth yr athro, nid oes bwrpas i’r wers hynny. 

Mae Barnes (2009) a Kerry (2015) yn gytûn bod dysgu a chynllunio’n trawsgwriclaidd yn hyrwyddo lefel uchel o gymhelliant o fewn disgyblion.
 Wrth edrych ar astudiaeth achos, dywedir Kerry (2015) bod canlyniadau’r cyfweliad wedi dangos bod rhan fwyaf o’r disgyblion yn teimlo’n hapus, egnïol, brwdfrydig ac yn dangos yr eisiau i gwestiynu. Mi oedd yr athrawon o fewn yr astudiaeth achos yn medru cadarnhau hwn gan ddefnyddio “Ferre Laevers Leuven Involvement Scale” (gwelir atodiad 1). 
Mae Barnes (2009) yn ystyried Maslow’s hierarchy of needs (gwelir atodiad 2) wrth drafod cymhelliant mewn ffordd wahanol. Awgrymir er mwyn i blant llwyddo, mae angen iddyn nhw deimlo’n ddiogel, yn feddyliol ac yn gorfforol. Ond mae Barnes yn gofyn y cwestiwn a yw’r hierarchy of needs yn berthnasol i addysg heddiw? Neu ydy’r sefyllfa yn un fwy cymhleth yw ystyried? Wrth drafod yr hyn wnaeth arsylwi mewn gwledydd fel Africa ac India, casglwyd taw bywyd sydd yn fwy diogel yn economaidd oedd y prif reswm am lefelau uchel o gymhelliant. Ychwanegir bod addysg yn y gwledydd uchod yn wahanol iawn i’r hyn sy’n datblygu yn Y Deyrnas Unedig ble mae’r prif bynciau dal yn ffocws o fewn cynllunio ac addysgu felly mae modd ystyried nad ydy’r disgyblion yn ystyried addysg ar gyfer mwynhad ond er mwyn datblygu ei hun i gyrraedd safon ddiogel o osgoi tlodi. 

Wrth drafod profiadau trawsgwriclaidd, mae Kerr et al (2015) yn ystyried disgyblion mwy abl a thalentog a llais y disgybl. 
Mae llais y disgybl yn dod yn fwy pwysig oll beth gyda’r cwricwlwm newydd i Gymru. Yn ôl astudiad achos gan Estyn (2018) mae llais y disgybl yn cymryd ffocws cryf ac yn annog staff i arbrofi a ffyrdd gwahanol o gynnig profiadau dysgu. 

Mae Kerr et al (2015) yn drafod astudiaeth achos lle mae ysgol o dan sylw yn cynllunio wythnos sydd yn ffocysu ar gynllunio’n trawsgwriclaidd pob tymor. Yn ôl y canfyddiadau, wrth gynllunio yn y ffordd hon, mae gan yr athrawon cyfle i gynllunio profiadau ehangach ac wedi’i gyfoethogi ac yn rhoi’r cyfle i’r athrawon asesu gallu a dealltwriaeth y disgyblion. Ychwanegir eu bod yn ffordd o adnabod a datblygu talentau’r disgyblion fydd yn llai amlwg o fewn gwersi pynciau penodol, ac yn ffordd o weld disgyblion, nid yn unig o allu uwch, yn serennu o fewn meysydd maent yn hyderus ynddo. 
Wrth ddod i gasgliad ar yr astudiaeth achos y trafwyd uchod, fe wnaeth amlygu bod yr ysgol achos yn barod i wrando ar lais y disgybl. Yn ôl y crynodeb, mi oedd yr ysgol yn gweld yr wythnos drawsgwricwlaidd yn effeithiol gan eu bod yn medru asesu’r disgyblion yn ôl y blynyddoedd ac mi oedd ymateb y disgyblion yn bositif gyda’r disgyblion o dan gyfweliad yn dweud eu bod yn mwynhau’r wythnos gan eu bod yn hwylus ac yn gyffrous. Fe gytunwyd Kerr et al (2015) gyda’r syniadau trafodwyd yn gynharach yn yr adran hon bod angen i’r addysgu fod yn greadigol a chael eu haddysgu mewn ffordd greadigol ar draws y pynciau.

Yn olaf, trafodwyd pwysigrwydd themâu trawsgwriclaidd yn yr unfed ganrif ar hugain. Yn ôl (Barnes, 2015, T.23) “Nowhere are the rapid changes in the developed and developing world more evident than in the area of ICT”. Wrth ystyried pwysigrwydd technoleg yn ein byd heddiw, ychwanegir bod gan ganran uchel o ddisgyblion, hyd heddiw,, cyfrifiadur neu ddyfais dechnolegol adre. Nodwyd bod gan 90% o blant Prydain, rhwng 11 a 16 oed, ffon symudol adre. Mae’r pwysau o berthyn dyfeisiau technolegol yn codi yn ein byd ac felly mae angen y gallu er mwyn eu defnyddio, ac i’w ddefnyddio yn ddiogel. Wrth ystyried hwn felly, mae Barnes (2015) yn nodi sgiliau technoleg o dan un o bum maes allweddol o bwysigrwydd i blant a phobl ifanc. Nodir bod gan y disgyblion y potensial i ddatblygu ymgysylltiadau ymysg ei gilydd trwy ddefnydd cywir o dechnoleg a phrofiadau cwricwlwm. 
Cytunwyd hwn gan Bazalgette (2010) sydd yn awgrymu bod angen i blant a phobl ifanc derbyn profiadau yn defnyddio ystod o gyfryngau a thechnoleg. Ychwanegir bod gan y cyfryngau a thechnoleg y gallu creadigol i ehangu meddyliau’r disgyblion. Ychwanegwyd Kerry (2015) bod defnydd gwybodaeth technoleg a’r egwyddorion, yn cynnwys defnydd effeithiol y we, gan athrawon a disgyblion. Mae angen defnyddio’r we yn effeithiol er mwyn i ddisgyblion allu dod o hyd i wybodaeth yn ddiogel ac yn annibynnol. Atgoffwyd eu bod yn bwysig cofio bod angen rheolau mewn lle ar gyfer y defnydd o dechnoleg a’r we o fewn sefydliad addysgiadol. Mae gan dechnoleg gallu enfawr i ehangu gorwelion gwybodaeth a chymdeithasol ond mae rhaid bod yn ymwybodol ac yn ofalus wrth ystyried y pryderon. Er mwyn osgoi’r pryderon, awgrymir Rikowski (2006) bod angen dull gwybodus a moesegol wrth addysgu yn defnyddio technoleg. 
Wrth ystyried y ffaith bod disgyblion yn gweld pwysigrwydd mewn technoleg, awgrymir Barnes (2007) bod gan y disgyblion fwy o ddiddordeb os ydy tasgau yn cynnwys elfen o dechnoleg. Hyd yn oed os ydy hi’n elfen fach fel creu cyflwyniad gan ddefnyddio ‘PowerPoint’. Ychwanegwyd eu bod yn gweld gwahaniaeth mawr mewn diddordeb y disgyblion i’r wers os ydyn yn gwybod mi fydd eu rhieni yn eu gweld. Serch hynny, mae’n ychwanegu nad oes wir angen i gyflwyniad cynnwys ‘PowerPoint’ ac efallai bydd tynnu’r defnydd o dechnoleg yn dangos mwy o ddiddordeb o fewn grŵp gwahanol o ddisgyblion. 

Casgliad 
I grynhoi felly, wrth ymchwilio i’r llenyddiaeth o amgylch themâu trawsgwriclaidd, fe wnaeth amlygu bod syniadau mwy cymhleth wnes i ddim ystyried o’r blaen. Wrth feddwl ymlaen at fy mhrofiadau dysgu nesaf, ac i ddatblygu fy arfer proffesiynol ym mhellach o fewn gofynion y safon hon, byddaf yn sicrhau darllen ehangach i sicrhau medru cynllunio’n trawsgwriclaidd yn effeithiol ac yn gyson. 
Wrth ystyried y wybodaeth a gasglwyd a feirniadwyd, gwelwyd bod cynllunio’n drawsgwricwlaidd yn dod yn fwy pwysig wrth i ni symud mewn i’r byd newydd o’r cwricwlwm newydd i Gymru. Gan fod un o brif nodweddion y cwricwlwm newydd yw blaenoriaethu'r chwe maes dysgu a phrofiad, gwelir bod cynllunio ar draws y meysydd dysgu a phrofiad yn fuddiol i’r disgyblion. Serch hynny, er mwyn wneud hyn yn effeithiol, mae rhaid sicrhau lefel o wybodaeth arbenigol o fewn y meysydd dysgu i sicrhau addysgu buddiol a heriol. Gan ystyried hwn, byddaf yn parhau i gynllunio ar draws y meysydd dysgu fel dechreuais wneud yng nghyfnod allweddol dau yn ystod fy mhrofiad cyntaf. Wrth ymchwilio a thrafod syniadau ar gyfer themâu’r dosbarth, byddaf yn ystyried pa feysydd sydd yn dod o fewn i’r themâu a sut y gallwn blygu’r rhain at ei gilydd. Hoffwn hefyd ymchwilio ac archwilio ar sut maent yn bosib plygu rhifedd a llythrennedd mewn i wersi thematig gan eu bod yn holl bwysig datblygu’r sgiliau sylfaenol ar bob adeg posib, yn enwedig yn y cyfnod sylfaen ers effaith y pandemig ar addysg y disgyblion. 
Mi oeddwn yn cytuno’n fawr gyda’r wybodaeth codwyd ynghylch pwysigrwydd technoleg yn yr unfed ganrif ar hugain. Fel menyw ifanc, rwy’n deall y pwysau a strain mae pobl ifanc yn derbyn i allu defnyddio’r dechnoleg fwyaf newydd ac mae’n holl bwysig ein bod yn rhoi’r profiadau i’r disgyblion ble bynnag posib. Rwyf hefyd yn credu’n gryf bod angen sgiliau technoleg dda ar ddisgyblion ar gyfer y byd ar ôl addysg. Mae nifer fawr o’n swyddi yn ein byd economaidd yn disgwyl lefel da o ddefnydd dechnoleg. Serch hynny, rwy’n deall nad oes gan bob teulu’r gallu ariannol i brynu’r dechnoleg newydd a rhaid ystyried hynny gyda sensitifrwydd. 
Wrth ystyried y wybodaeth codwyd ynglŷn â defnyddio’r athrawon arbenigol o fewn meysydd dysgu a phrofiad i sicrhau bod digon o wybodaeth gan athrawon i ddysgu’n drawsgwricwlaidd, teimlaf fy mod wedi derbyn bach o brofiad o ran hyn yn barod. Wrth addysgu ym mlwyddyn 6, cefais y cyfle i drafod gyda’r timau o fewn y meysydd dysgu a phrofiad ac fe wnaeth hwn fy helpu i ddeall y prif syniadau o dan y camau cynnydd o fewn y meysydd. Wrth addysgu ym mlwyddyn 6, fe wnes i sichrau darllen ehangach o fewn y pynciau mi oeddwn yn dysgu er mwyn sicrhau fy mod yn medru cwestiynu, ac ateb cwestiynau yn yr un modd, yn briodol. Serch hynny, rwy’n deall bod bywyd ysgol yn brysur iawn a ni fydd cyfle pob tro i siarad gydag arbenigwyr o fewn y meysydd. Wrth ystyried hyn felly, mae rhaid sicrhau fy mod yn barod ar bob cyfle i ddarllen o amgylch y meysydd dysgu a sicrhau bod gen i’r wybodaeth ehangach o fewn y gwersi rwyf yn ei addysgu a sicrhau paratoi’n briodol.
Wrth dderbyn profiadau o arsylwi o fewn y cyfnod sylfaen dros y cyfnod nesaf, gobeithir mi fyddaf yn weld arfer da o gynllunio’n drawsgwricwlaidd ac yn cael y cyfle i drafod gyda’r athrawon am eu syniadau a theimladau ynghylch y safon a’r cynllunio ar eu cyfer. Mi fyddaf yn cymryd pob cyfle i ymgorffori’r strategaethau a syniadau bydd yn codi, ac o ganlyniad mi fydd profiadau’r dysgwyr yn gwella. Yn amlwg, rwyf yn ymwybodol na fydd pob gwers yn effeithiol ac efallai mi fydd angen sicrhau nad wyf yn cymhlethu’r gwersi ond rwyf yn barod i dreialu ac addasu pan fo’r angen yn codi. 












Atodiadau 
Atodiad 1: Ferre Laevers Leuven Involvement Scale 

Atodiad 2: Maslow’s hierarchy of needs (1943)

